Na temelju članka 17. i 18. Zakona o proračunu („Narodne novine“ broj 144/21) i članka 30. Statuta Općine Sikirevci („Službeni vjesnik Brodsko-posavske županije“ br.11/21) Općinsko vijeće Općine Sikirevci je na 11. sjednici održanoj 09.prosinca 2022. godine, donijelo

**O D L U K U**

 **I. Izmjene i dopune Odluke o izvršenju Proračuna Općine Sikirevci za 2022. godinu**

Članak 1.

 U Odluci o izvršenju Proračuna Općine Sikirevci za 2022. godinu („Službeni vjesnik Brodsko-posavske županije“ br. 41/21) u Članku 33. mijenja se u cijelosti stavak 2. i glasi :

 „ 2) Ako je pojedinačna vrijednost kod stjecanja ili otuđenja nekretnina veća od 1.000.000,00 kn, tada odluku o istom donosi Predstavničko tijelo, odnosno Općinsko vijeće. Općinski načelnik upravlja novčanim sredstvima na računu Proračuna općine. Općina Sikirevci se u 2022. godini može zadužiti za kapitalne rashode za izgradnju nerazvrstanih cesta i izgradnju objekta dječji vrtić u skladu sa zakonskim propisima. U smislu prethodnog stavka planirano zaduženje ostvarilo bi se kod Hrvatske poštanske banke Zagreb gdje je Općinski načelnik ovlašten s poslovnom bankom ugovoriti dopušteni minus po poslovnom računu i/ili revolving kredit do iznosa od 1.500.000,00 (milijunipetstotisuća) kn glavnice zaduženja uz primjenu općih uvjeta poslovne banke koji se odnose na uvjete kratkoročnog kreditiranja . “

Članak 2.

Ostali članci u Odluci o izvršenju Proračuna Općine Sikirevci za 2022. godinu ostaju nepromijenjeni.

Članak 3.

Ova Odluka stupa na snagu prvog dana od dana objave u „Službenom glasniku Općine Sikirevci“.

OPĆINA SIKIREVCI

OPĆINSKO VIJEĆE

 KLASA: 400-08/21-01/2

 URBROJ: 2178-26-02-22-01

Sikirevci, 09.prosinca 2022.g.

PREDSJEDNIK OPĆINSKOG VIJEĆA:

Tomislav Zovko,v.r.